Tâlharul şi Acatistul Buneivestiri 


Bunavestire a Preasfintei Stăpânei noastre, de Dumnezeu Născătoarei şi pururea 
Fecioarei Maria (25 martie): 


https://www.academia.edu/42670596/Bunavestire_a_Preasfintei_St% C4% 83p % C3% A2nei 
noastre_de_Dumnezeu_N % C4% 83sc o C4% 83toarei_% C59%9Fi_pururea_Fecioarei_Ma 
ria 25 martie 


https://archive.org/details/bunavestire-a-preasfintei-stapanei-noastre 

Materiale despre Bunavestire a Preasfintei Stăpânei noastre, de Dumnezeu Născă- 
toarei şi pururea Fecioarei Maria: 


https://independent.academia.edu/emystea/Bunavestire 

https://archive.org/details/Qsteaemy?quer 

https://www.slideshare.net/steaemy1/search_my_uploads?type=&new=&q=Buna+Vestire 

„In Tradiţia Bisericii este menţionată și următoarea întâmplare minunată, refe- 
ritoare la puterea pe care o are Acatistul Buneivestiri: 


Înainte de anul 1800, pe când existau mulţi tâlhari, care stăteau la pândă la răs- 
pântiile de drumuri şi îi jefuiau pe trecători, unul dintre acești conducători de 
tâlhari i-a pus pe câţiva tovarăşi de-ai lui să stea la pândă la o răspântie pe unde 


treceau toți trecătorii care mergeau dintr-un anume oraş spre celălalt. Şi oricine 
trecea, fie era singur, fie erau doi sau trei călători, erau jefuiţi, iar apoi erau lăsaţi să 
plece, tâlharii nu le făceau alt rău. Nu îi răneau, nu îi omorau. 


Odată a trecut pe la acea răscruce de drumuri şi un monah sfânt. A fost, desigur, 
oprit şi jefuit - ce să ia de la un monah sărac(?), în fine - dar apoi nu a vrut să plece. 


I-a rugat pe tâlhari să îl ducă la cuibul şefului lor. 


Tâlharii l-au întrebat: 
- Ce vrei de la el? 


- Vreau să vă spun ceva foarte important. Peste puţin timp va trece pe aici un 
negustor foarte mare şi bogat, încărcat cu diamante, dar eu vreau să îi spun şefului 
vostru cum este îmbrăcat acest negustor, ca să îl recunoaşteți, pentru că va fi 
îmbrăcat în zdrenţe. 

Aşa au şi făcut, l-au dus pe monah la şeful lor, nu ca să îi facă monahului pe plac, 
ci ca să nu piardă câştigul de pe urma lui. 

De îndată ce l-a văzut pe şeful tâlharilor, monahul i-a spus acestuia să îi cheme pe 
toți ortacii lui, ca să le spună o veste mare şi foarte importantă. 

Şeful tâlharilor i-a chemat pe toți. 

- A, a spus el, unul lipseşte. Să îl aduceţi aici. 

- De ce ai nevoie de el? Este la bucătărie, face mâncare, prânzul pentru noi. 


- Nu, aduceţi-l aici. 


S-au dus, aşadar, dar acela nu voia să vină, dar l-au luat pe sus şi l-au adus în faţa 
monahului. 


De îndată ce tâlharul bucătar l-a zărit pe monah, nu a vrut să se mai uite la el. 


Dar nici monahul nu s-a întors să îl vadă. 


Dar tâlharul bucătar a început apoi să tremure foarte tare. 


Deci, l-a întrebat monahul: 
- Bucătarule, de ce tremuri? 


Acela a fost obligat să mărturisească faptul că era diavolul, care luase chip de om, 
pentru a-l urmări îndeaproape pe şeful tâlharilor. 


Acest şef de tâlhari avea un obicei foarte bun: se ruga Maicii Domnului în fiecare 
zi. Și cum se ruga? Spunea Acatistul Buneivestiri. Dimineaţa, la prânz şi seara. 
Acest obicei bun l-a învăţat de la mama lui, care îl învățase Acatistul Buneivestiri 
pe când el era mic și astfel că el ştia tot Acatistul pe de rost, deci îl spunea din 
memorie, fără să aibă nevoie să îl citească. 


Mai târziu, după ce a crescut, a luat calea tâlhăriei, dar cu toate acestea nu a 
renunțat a spune Acatistul Buneivestiri, nici pentru o zi. Astfel că Maica Domnului 
era alături de el şi îl păzea, așteptând ocazia ca să îl mântuiască, să îl aducă la 
pocăință, să îşi schimbe viaţa, să se mântuiască. 


Diavolul bucătar fusese trimis de satana ca să îl omoare pe şeful tâlharilor şi să îi 
ducă sufletul în iad. Dar acesta nu putea pentru că era împiedicat de Acatistul 
Buneivestiri. Deci, dracul aştepta şi el ocazia, ca măcar o singură zi şeful tâlharilor 
să uite să zică Acatistul Buneivestiri, atunci ar fi rămas fără ocrotirea Maicii 
Domnului şi dracul ar fi putut provoca o împărțeală a prăzii şi un scandal între 
tâlhari, iar aceia, desigur la îndemnul diavolului, l-ar fi ucis pe şeful lor, iar dia- 
volul bucătar ar fi dus sufletul lui în iad. 


Dar Maica Domnului îl apăra din pricina Acatistului Buneivestiri. Acest șef era 
tâlhar, dar nu era ucigaș. Viaţa lui era păcătoasă, rea, anti-evanghelică, dar pentru 
că Dumnezeu nu vrea moartea păcătosului, ci să se întoarcă şi să fie viu şi auzind 
mijlocirile prea curatei Maicii Sale, i-a dat şefului tâlharilor şansa să se mân- 
tuiască. 


Toate aceste le-a mărturisit dracul bucătar, legat fiind de călugărul cel sfânt. De 
îndată şeful tâlharilor a fost luminat de har, şi-a înțeles marile lui păcate şi s-a 
pocăit din acea clipă. 


Pocăinţa lui i-a impresionat şi pe ceilalți tâlhari, tovarășii lui, şi prin călăuzirea 
acelui monah sfânt toți au fost călăuziți spre Marea Taină a milostivirii lui Dumne- 
zeu, care este Sfânta Spovedanie. lar prin returnarea tuturor celor furate, toţi 
tâlharii împreună cu şeful lor s-au mântuit. I-a mântuit Acatistul Buneivestiri.” 


(istorioară a Pr. Ștefan Anagnostopoulos) 


Traducere din limba greacă 


de Pr. Ciprian Staicu 


Sursa: 
http://prieteniisfantuluiefrem.ro/2018/03/10/talharul-si-acatistul-buneivestiri/ 


